By- og Kulturforvaltningen

Ejendom

Byggeri og Vedligehold

Nørregade 36

5000 Odense C

www.odense.dk

Tlf. +4565512121

Fax +4566133222

E-mail

doa.bkf@odense.dk

DATO

25. oktober 2018

REF.

TSF

Til de bydende

# En stor og aktiv arbejdsplads i Vollsmose

**Ombygning Vollsmosealle 20**

**Udbudsbeskrivelse for teknisk rådgivning og bistand**

**Projektet**

Opgaven omfatter teknisk rådgivning og bistand i forbindelse med etableringen af **En stor og aktiv arbejdsplads i Vollsmose,** Ombygning af Vollsmose alle 20 til seks kommunale opgaver/funktioner. Herunder Indretning/Spacemanagement, installationer, etablering af p-pladser, udendørs belysning og kørevej, overdækning af del af Arkade til Center og etablering af cykelparkeringer.

**Ydelsen**

Ydelsen der udbydes omfatter totalrådgivning opdelt i følgende faser:

* Ideoplæg og Byggeprogram
* Dispositionsforslag
* Projektforslag og Forprojekt (myndighedsprojekt)
* Hovedprojekt
* Udførelse

**Grundlag for opgaven**

Der gøres opmærksom på, at der i alle projektets faser skal anvendes Byggeweb. Projektweb tilgår fra og betales af Bygherren. Projektering iht. IKT-Aftalen.

Tegningsmateriale som det forefindes hos Odense Kommune Weblager.

Der findes en 3D model samt DWG tegninger af eksisterende forhold.

Der henvises til Rådgiverkontrakten vedrørende ydelsernes omfang.

**Økonomi**

Samlede håndværkerudgifter anslås til kr. 15.500.000,-ekskl. moms.

**Betingelser for deltagelse**

Der er et krav, at tilbudsgiver har ydet teknisk rådgivning og bistand ved gennemførelse af minimum 3 lignende ombygningsprojekter inden for de seneste 3 år, hvor ombygning, renovering, indretning, Facility management har været en væsentlig del af opgaven. Det samme gælder for anlæg af p-pladser og kørevej. Tilbudsgivers rolle i disse bygge- og anlægsprojekter dokumenteres i referencematerialet som er en del af tilbuddet.

**Bedømmelse af tilbud**

I forbindelse med udvælgelsen af det økonomisk mest fordelagtige tilbud for Odense Kommune, vil følgende underkriterier blive bedømt og vægtet:

1. Den samlede pris på totalrådgiverydelsen (skal udfyldes i rådgiverkontrakten) 30 %
2. Tilbudsgivers kvalitetsbeskrivelse for Ombygnings- og Anlægstiltag indenfor; 1) Indretning / Facility Management; 2) Tekniske installationer og 3) Byggeledelse. 20 %
3. Tilbudsgivers procesbeskrivelse af den metodemæssige gennemførelse af projektet 20 %
4. Tilbudsgivers organisering i forbindelse med løsning af opgaven og herunder CV’er på relevante nøglepersoner 30 %

Resultatet af bedømmelsen vil blive fremsendt til de bydende firmaer pr. mail.

Der vil blive oplyst navn på den vindende rådgiver.

**Uddybning af underkriterier**

Pkt. 1. Pris, rådgiverhonorar

Prisen vurderes på baggrund af den tilbudte faste pris. De laveste priser vil opnå den bedste vurdering under dette underkriterium.

Pkt. 2. Kvalitetsbeskrivelse

Underkriteriet bedømmes på grundlag af en helhedsvurdering. Der lægges særlig vægt på, at tilbudsgiveren demonstrerer den nødvendige tekniske indsigt og ekspertise inden for de fagområder der er relevante i forhold til opgaven, Indretning/Facility Management, tekniske installationer og Byggeledelse.

Pkt. 3. Procesbeskrivelse

Underkriteriet bedømmes på grundlag af en vurdering af procesbeskrivelsen, hvor der lægges særlig vægt på, at tilbudsgiveren på en klar og relevant måde demonstrer:

* At tilbudsgiver vil kunne indgå i samarbejdet med bygherren og projektets øvrige interessenter på en kompetent måde i alle byggeriets faser.
* At tilbudsgiver vil kunne håndtere kravene til styring af kvalitet, økonomi og tid samt imødegå uoverensstemmelser imellem projektets interessenter bedst muligt.

Pkt. 4. Organisation og kompetencer

Dette underkriterium bedømmes på grundlag af en helhedsvurdering af tilbudsgivers beskrivelse af den tilbudte projektorganisation samt CV-er for de tilbudte nøglepersoner.

Der vil især blive lagt vægt på:

* At de tilbudte nøglepersoner har erfaring med at håndtere en ombygningsproces som involverer mange interessenter. I hvor høj grad de anførte kompetencer og erfaringer, som tilbydes, er relevante for varetagelsen af opgaven, og at disse kompetencer vil blive nyttiggjort i den specifikke funktion, den pågældende nøgleperson har.
* At den tilbudte projektorganisation har en klar og logisk opgave- og ansvarsfordeling, og at projektet til stadighed vil kunne råde over kompetente personer til at varetage opgaverne gennem alle byggeriets faser. Det tillægges herunder vægt, at tilbudsgiver påviser at kunne håndtere ferie, sygdom eller længere tids fravær for en eller flere nøglepersoner med et minimum af gener for bygherren.

**Tidsplan**

Tidsplan for udbud og projektets gennemførelse:

1. Indhentning af tilbud på totalrådgiverydelse, sidste frist for aflevering af tilbud, onsdag den 14. nov. 2018, kl. 12.00
2. Udvælgelse af økonomisk mest fordelagtige tilbud for Odense Kommune uge 47- 2018
3. Resultat af bedømmelse vil blive fremsendt uge 47 - 2018
4. Forventet indgåelse af aftale om totalrådgivning uge 48 - 2018
5. Dispositionsforslag uge 4-2019, og godkendelse af licitation uge 14 - 2019
6. Start på Byggeplads uge 15 – 2019
7. Aflevering Ombygning og Anlægsarbejder uge 33 2019

**Tilbud**

Tilbud skal sendes med e-mail til Odense Kommune – Byggeri, Torry Faxø, mailadresse: tsf@odense.dk, tekst i emnefelt; **En stor og aktiv arbejdsplads i Vollsmose**.

**Tilbudsfrist onsdag den 14. november 2018, kl. 12.00.**

**.**

Tilbud udfærdiges ved at udfylde og underskrive Rådgiverkontrakten med bilag, samt underskrive Odense Kommunes Tro-og Love-erklæring. Desuden skal tilbuddet vedlægges oplysninger om relevante referencer, kvalitetsbeskrivelse, procesbeskrivelse for løsning af opgaven samt projektorganisation og CV-er.

Præcisering af tilbudsmateriale:

* Tilbudsgivers erfaring fra lignende projekter: Max. 3 år tilbage – og kun referencer til **gennemførte** projekter for ombygnings- /renoveringsprojekter. Oplysninger om referenceprojekter: projektnavn, værdi af projektet i sin helhed, tilbudsgivers rolle samt værdi af tilbudsgivers arbejde. Det samlede præsentations- og reference-materiale må **max. fylde 5 stk. A4-sider**.
* Tilbudsgiver skal i kvalitetsbeskrivelsen kort redegøre for dennes metodetilgang for opnåelse af bedste kvalitet ved planlægning, gennemførelse og aflevering af ombygningstiltagene, herunder metode til sikring af bedste tekniske kvalitet.  **Max. 2 stk. A4-sider.**
* Procesbeskrivelsen skal omfatte tilbudsgivers forslag til gennemførelse og løsning af projektet idet særligt følgende forhold ønskes belyst: - samarbejde med bygherren generelt i de enkelte faser, - samarbejdet med de enkelte fagentreprenører, - tiltag og projektstyringsmæssige redskaber til sikring af projektets overholdelse af den udmeldte økonomi og tidsplan. **Max 2 stk. A4-sider.**
* Organisation og kompetencer: Tilbudsgivers besvarelse skal indeholde en beskrivelse af den tilbudte projektorganisation samt CV-er på de tilbudte nøglepersoner i form af projekteringsleder, sagsingeniør og byggeleder. I relation til de enkelte nøglemedarbejdere bør det med udgangspunkt i de fremlagte CV-er fremhæves, hvilke af de heri anførte kompetencer, der er særligt relevante i forhold til den nærværende opgave, og hvordan disse kompetencer vil blive nyttiggjort i projektet. Besvarelsen bør kort redegøre for, hvor mange og hvilke opgaver, der bliver løst af de tilbudte nøglemedarbejdere, og hvilke og hvor mange opgaver, der bliver løst af andre personer.
* Alt tilbudsmateriale skal pakkes og fremsendes som 1 stk.sammenhængende pdf-fil.

**Spørgsmål**

Evt. spørgsmål til udbudsmaterialet skal mailes til tsf@odense.dk, tekst i emnefelt; **En stor og aktiv arbejdsplads i Vollsmos**, Spørgsmål.

Relevante spørgsmål som er modtaget inden fredag d. 9. nov. 2018, kl. 12.00, vil blive besvaret mandag d.12. nov. og tilgå de bydende.

**Kontrakt og bilag**

Til aftalen hører følgende bilag:

1. Udbudsskrivelse for Teknisk Rådgivning og Bistand, 25. okt. 2018
2. Rådgiverkontrakt med bilag 1 og 2
3. Ydelsesbeskrivelser - Byggeri og Planlægning 2012 med sagsrelateret tilføjelser og fravigelser, udarbejdet af Danske Arkitektvirksomheder og F.R.I.
4. Ydelsesbeskrivelser – Bygherrerådgivning, december 2013 med sagsrelateret tilføjelser og fravigelser, udarbejdet af Danske Arkitektvirksomheder, F.R.I. og Bygherreforeningen.
5. Notat om arbejdsklausuler.
6. Sociale klausuler vedr. praktik- og lærlingepladser i Odense Kommune.
7. Energieffektivisering i Odense Kommunes ejendomme, Del 2, marts 2013.
8. Standard krav ved ny kabling I Odense Kommune, version 6, 2017.
9. ABA anlæg Kravsspecifikation 2017-2020
10. Odense Kommune, Miljørigtigt Byggeri - Krav og anbefalinger, februar 2010.
11. Checkliste, Miljørigtigt byggeri.
12. Instruks i miljørigtigt byggeri.
13. IKT-aftale, Odense Kommune.
14. Tilføjelser og Præciseringer til AB 92, april 2006.
15. Odense Kommunes Tro- og Love-erklæring
16. Projektets Faseopdeling generelt, 01-09-2016
17. Rammetidsplan
18. Ideoplæg udarbejdet af Arkitektfirmaet Charlotte Folke

Venlig hilsen

|  |  |  |
| --- | --- | --- |
|  |  |  |
| Torry Simon FaxøByggerådgiver, arkitekt m.a.a.Mobil +4529630978E-mail tsf@odense.dk |  |  |